Bar Italia By Gie Gie เป็นร้านอาหารอิตาเลียนที่ตั้งอยู่ในห้างเซ็นทรัลเวิลด์ชั้น 6 ค่ะ ร้านนี้เป็นอีกหนึ่งร้านพิซซ่าที่เราประทับใจ ด้วยความที่ทางร้านใช้ชีสที่คุณภาพสูง หอมกรุ่น และใส่ชีสเยอะทำให้เราแอบติดใจในพิซซ่าของทางร้านจนต้องกลับมาในทุกครั้งที่อยากกินพิซซ่าค่ะ

ทางร้านมีขายทั้งพิซซ่า พาสต้า สลัดค่ะ และมีออเดิร์ฟเป็นขนมปังและซอสให้ทุกโต๊ะ คราวนี้เรามาคนเดียว เลยสั่งพิซซ่าหน้าแฮมและเบค่อน (320 บาท) ...แป้งพิซซ่าเป็นแบบบางกรอบ แป้งบางกำลังพอดีค่ะ ตรงขอบพิซซ่านั้นกรอบอร่อย ชีสเยอะถึงใจและหอมมาก ชีสของที่นี่จะมีรสเปรี้ยวเล็กๆ ค่ะ และนวลนุ่มมากๆ เบค่อนกับแฮมเป็นส่วนผสมที่มีความลงตัวมากๆ ค่ะ 

น้ำเปล่าขวดละ 30 บาทค่ะ